b'\n_START_ARTICLE_\nExpletiu\n_START_PARAGRAPH_\nUn expletiu \xc3\xa9s un mot que apareix a la frase per exig\xc3\xa8ncies gramaticals per\xc3\xb2 que est\xc3\xa0 mancat de significat identificable. Un exemple s\xc3\xb3n les lleng\xc3\xbces de pres\xc3\xa8ncia de subjecte obligatori, on determinades part\xc3\xadcules (com "it" en angl\xc3\xa8s) garanteixen l\'acceptabilitat d\'una construcci\xc3\xb3 sense que aquest element pugui considerar-se el pronom que substitueix a un referent real. La mateixa paraula pot tenir un valor no expletiu en altres construccions (per exemple "it" pot substituir a un objecte com a subjecte identificable en el discurs). Un altre exemple com\xc3\xba s\xc3\xb3n les anomenades negacions expletives, com el cas catal\xc3\xa0 "ning\xc3\xba no ho diria" on la doble negaci\xc3\xb3 no t\xc3\xa9 efecte sem\xc3\xa0nticament (no es converteix en una afirmaci\xc3\xb3).'